# Castellers de Mollet

Els Castellers de Mollet és una colla castellera de Mollet del Vallès, al Vallès Oriental, fundada l'any 1992. Vesteixen amb camisa de color verd clar i els seus millors castells són el 2 de 7 carregat, 5 de 7, 7 de 7 i 4 de 7 amb agulla. Són la segona colla en actiu més antiga del Vallès Oriental.

## Història

El bateig de la colla va ser per la Festa major de Gallecs de Mollet del Vallès amb els padrins Castellers de Montcada i Reixac. El color de la camisa verd claret triat per ser la tela més barata que els donava el proveïdor.
Els primers castells de 7 arribarien dos anys després de la fundació, en forma de 4 de 7 a la diada dels Castellers de Montcada i Reixac al novembre. En canvi, el 3 de 7 es resistiria més amb diversos intents durant els anys 1994 i 1995 fins a descarregar-lo finalment a Lleida al novembre del 1995.
En la celebració del seu 18è aniversari van realitzar una flashmob i el 2010 va ser una de les colles en participar en el projecte "Tots som una colla", amb la idea d'apropar els castells a les persones migrants.
Els primers castells de set van arribar l'any 2016 en forma de 4 de 7 a la seva diada a l'octubre. L'any següent, la feina feta els va permetre estrenar el 3 de 7, que van arribar fins a sis vegades, i tornar a repetir el 4 de 7 fins a tres vegades. El creixement seguiria, amb l'estrena del 3 de 7 amb l'agulla i de 5 de 7 l'any següent. El 2019, però, no revalidarien aquestes dues estructures.
La consolidació de la gamma alta de 7 arribaria després de la pandèmia de COVID-19 amb l'estrena del 4 de 7 amb l'agulla al Concurs de Castells de Torredembarra del 2022, diada on també van recuperar el 3 de 7 amb l'agulla que no feien des del 2018. Aquest mateix any continuarien amb les estrenes, amb el 5 de 7 per la seva diada a l'octubre acabant així l'any de la millor manera possible. El 2023 podrien tornar a revalidar les estructures que havien estrenat l'any anterior i és al 2024, per la Trobada de colles castelleres del Vallès Oriental que arribaria la següent estrena de la gamma alta de 7, amb el 7 de 7.
El 5 d'octubre de 2024, en la jornada de dissabte del XXIX Concurs de castells de Tarragona els Castellers de Mollet carregaren per primera vegada el 2 de 7, 28 anys després dels 2 intents desmuntats realitzats l'any 1996.

## Castells assolits superiors al 4 de 7

A continuació tenim la data i ubicació de tots els castells descarregats i carregats per primera vegada superiors al 4 de 7. La taula ha estat realitzada a partir de les dades de la Base de Dades de la Coordinadora de Colles Castelleres de Catalunya – Colla Jove Xiquets de Tarragona.
| | Descarregat | Descarregat | Descarregat |
| Construcció | Data | Diada | Ubicació |
| 4d7 | 27/11/1994 | Diada dels Castellers de Montcada i Reixac | Montcada i Reixac |
| 3d7 | 12/11/1995 | Diada dels Castellers de Lleida | Palau de la Paeria, Lleida |
| 3d7a | 16/09/2018 | XXXV Fira d'Artesans de Mollet del Vallès | Plaça de l'Artesania, Mollet del Vallès |
| 5d7 | 28/10/2018 | XXVI Diada dels Castellers de Mollet | Plaça Prat de la Riba, Mollet del Vallès |
| 4d7a | 25/09/2022 | Concurs de Castells de Torredembarra | Pavelló Sant Jordi, Torredembarra |
| 7d7 | 16/06/2024 | X Trobada de colles del Vallès Oriental | Plaça Prat de la Riba, Mollet del Vallès |

## Referències

* ↑ https://castellersdemollet.cat/brand
* ↑ https://www.youtube.com/watch?v=RtQ7Itqyqq8
* 1 2 «Castellers de Mollet». Webcasteller. [Consulta: 20 abril 2016].
* ↑ https://castellscat.cat/ca/base-de-dades%7C
* ↑ Festa de nou a Reus i Igualada.
* 1 2 3 4 5 6 «Base de Dades de la Coordinadora de Colles Castelleres de Catalunya – Colla Jove Xiquets de Tarragona». Coordinadora de Colles Castelleres de Catalunya. [Consulta: 16 juliol 2024].
* 1 2 «somMollet - Diari de Mollet i Baix Vallès» (en catalan). [Consulta: 15 juliol 2024].
* ↑ «FlashMob amb motiu de la Diada Castellera». Contrapunt, 25-10-2010 [Consulta: 4 maig 2016].
* ↑ Tardà, Júlia «Trenta colles faran tallers per acostar els castells als nouvinguts». El Punt Avui, 14-05-2010 [Consulta: 4 maig 2016].
* 1 2 «Mollet a mà - Diari digital de Mollet i el Baix Vallès» (en catalan). [Consulta: 15 juliol 2024].
* ↑ «somVallès - Diari del Vallès Oriental» (en catalan). [Consulta: 15 juliol 2024].
* ↑ «Mollet a mà - Diari digital de Mollet i el Baix Vallès» (en catalan). [Consulta: 15 juliol 2024].
* ↑ Redacció. «"Era un sostre que havíem de trencar"», 30-09-2022. [Consulta: 15 juliol 2024].
* ↑ mollet. «Els Castellers de Mollet fan història a la seva Diada en aixecar tres castells de set», 30-10-2022. [Consulta: 15 juliol 2024].
* ↑ mollet. «Els Castellers de Mollet repeteixen la seva millor actuació amb motiu de la XXXI Diada», 30-10-2023. [Consulta: 15 juliol 2024].
* ↑ «somMollet - Diari de Mollet i Baix Vallès» (en catalan). [Consulta: 15 juliol 2024].
* ↑ «Castellers de Mollet carreguen, per primera vegada a la història, la torre de 7». SomMollet, Diari de Mollet [Consulta: 7 octubre 2024].
* ↑ Lleida, Castellers de. «Total Actuacions», 21-12-2015. [Consulta: 15 juliol 2024].

## Enllaços externs

* Castellers de Mollet - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :